**Մարկ Մենսոն** (մարտի 9, 1984(1984-03-09), Օստին, ԱՄՆ), ամերիկացի հեղինակ, բլոգեր և գործարար։ Նա MarkManson.net կայքի հեղինակն է և գրել է երեք գիրք․ «Թքած ունենալու նուրբ արվեստը», «Մոդելները. կանանց ազնվությամբ գրավեք» և «Թքել ենք բոլորս»։ Նա «Infinity Squared Media» ՍՊԸ-ի հիմնադիր տնօրենն է։

Կենսագրություն
--------------

Մարկ Մենսոնը ծնվել է Տեխասի նահանգում, ԱՄՆ։ Տեղափոխվել է Մասաչուսեթս նահանգի Բոստոն քաղաքը, որտեղ սովորել և 2007 թվականին ավարտել է Բոստոնի համալսարանը՝ ֆինանսիստի որակավորմամբ։

Ծանոթություններին և ժամադրություններին նվիրված իր առաջին բլոգը սկսել է 2009 թվականին։ Դրանից հետո բացել է մշակութային, մարդկային հարաբերություններին ու ժամադրություններին նվիրված MarkManson.net կայքը։

Գործունեությունը որպես բլոգեր
-----------------------------

Մարկ Մենսոնը MarkManson.net կայքում ներկայացնում է հայտնի մի բլոգ, որը 2014 թվականին ունեցել է 400,000 այցելու, իսկ 2016 թվականին՝ շուրջ 2 միլիոն։ Նա գրում է մշակութային, մարդկային հարաբերությունների, հոգեբանության ու ժամադրությունների թեմաներով։

Մարկ Մենսոնի հոդվածները հրապարակվել են CNN-ի եթերում, BBC News-ում, Business Insider-ում, Yahoo! News-ում, The Sydney Morning Herald-ում, Time-ում, VOX-ում, The Huffington Post-ում և այլուր։

Իր «*Մեծ հմայքը։ ստեղծագործական կյանքը վախի հետևում»* գրքում հեղինակ Էլիզաբեթ Գիլբերթը մեջբերել է Մարկ Մենսոնի խոսքերն ասելով․ 

|  |  |  |
| --- | --- | --- |
|  | Ես վերջերս կարդացի ցնցող բլոգ, որի հեղինակը Մարկ Մենսոն անունով մի գրող է, ով ասաց որ քո նպատակի գաղտնիքը կյանքում այս հարցին անկեղծորեն պատասխանելն է. «Ո՞րն է քո սիրած ք\*քի հոտը»։ |  |

Գրքեր
-----

### Մոդելներ

Մարկ Մենսոնի առաջին՝ «Մոդելները. կանանց ազնվությամբ գրավեք» գիրքը հրապարակվել էր 2011 թվականին։ 2014 թվականին այն վաճառվել է ավելի քան 15 000 օրինակ տպաքանակով։ Գիրքը սովորեցնում է տղամարդկանց ինչպես գրավել կանանց ազնվության միջոցով, և ինչպիսի արժեքներ ընտրել սիրո համար։

### Թքած ունենալու նուրբ արվեստը

Մարկ Մենսոնի երկրորդ՝ «Թքած ունենալու նուբ արվեստը. երջանկության պարադոքսալ բանաձևը» գիրքը հրատարակվել է 2016 թվականի սեպտեմբերի 13-ին։

Ինքնակատարելագործման այս ձեռնարկում Մենսոնը սովորեցնում է, որ երջանիկ լինելու համար պետք է ոչ թե անընդհատ ձևեր թափել, իբր ամեն ինչ լավ է, այլ պետք է կարողանալ նայել դժվարությունների աչքերին։ Մեզ տասնամյակներ շարունակ սովորեցրել են, որ երջանիկ և հարուստ լինելու համար պետք է ունենալ դրական մտածելակերպ։ Բայց այդ դարաշրջանն ավարտվել է։ 

|  |  |  |
| --- | --- | --- |
|  | «Թող գրողի ծոցը գնա դրականը։ Կյանքը երբեմն դաժան է, և մենք պետք է համակերպվենք այդ մտքի հետ»- Մարկ Մենսոն |  |

 

Հեղինակը գիտական հետազոտություններով ու սև հումորի օգնությամբ բացատրում է, որ կյանքի որակը լավացնելու համար ոչ թե պետք է կիտրոնը լիմոնադ դարձնել, այլ պարզապես պետք է ուտել այն։ Մենսոնը եզակի մտերմության ազդեցիկ միջավայր է ստեղծում` անձնական պատմություններ պատմելով և երբեմն անպատշաճ հումորով։

Սկզբում գիքը հայտնվել է Նյու Յորք Թայմսի բեսթսելլերների ցուցակում՝ 6-րդ համարի ներքո։ Այն նաև հայտնվեց «Washington Post's Bestseller List» ցուցակում՝ 9-րդ համարի ներքո և Toronto Star List-ի ինքնակատարելագործման ձեռնարկների կատեգորիայի 1-ն հորիզոնականում։ 2017 թվականին չորրորդ ամենալավ վաճառված գիրքն է Amazon.com կայքում և իններորդ բեսթսելլերը՝ Կանադայում։

Մատենագրություն
---------------

* «*Թքած ունենալու նուրբ արվեստը. երջանկության պարադոքսալ բանաձևը (2016)*» 0062457713
* Թքել ենք բոլորս
* Գայթակղելու նուրբ արվեստը

Ծանոթագրություններ
------------------

* Տեսաձայնային նյութեր Վիքիպահեստում

1. 1 2
2. ↑  *Library of Congress* Library of Congress Name Authority File
3. ↑  *Hoffman R.* LinkedIn — 2003.
4. ↑  Schwabel, Dan. «Mark Manson: The Accidental Self-Help Entrepreneur». *Forbes*. Վերցված է 2016 թ․ հոկտեմբերի 6-ին.
5. ↑  Schwabel, Dan. «Mark Manson: Why Personal Relationships Are More Important Than Career Goals». *Forbes*. Վերցված է 2016 թ․ հոկտեմբերի 6-ին.
6. ↑  Vongkiatkajorn, Kanyakrit. «Stop Trying to Feel Awesome All the Time, Says Millennial Whisperer». *Mother Jones*. Վերցված է 2016 թ․ հոկտեմբերի 6-ին.
7. ↑  Park, Michael. «Case Study: How Mark Manson Makes Money». *Career Hack*. Վերցված է 2016 թ․ հոկտեմբերի 6-ին.
8. ↑  «About Mark Manson». *MarkManson.net*. Վերցված է 2016 թ․ հոկտեմբերի 6-ին.
9. ↑  Gilbert, Elizabeth (2015 թ․ սեպտեմբերի 22). *Big Magic: Creative Living Beyond Fear*. Riverhead Books. էջեր 150–151. ISBN 1594634718.
10. ↑  Sidell, Holly. «My Interview With a Professional Pick Up Artist (and Why Some Men Can't Make It Past the 'Chase')». *Huffington Post*. Վերցված է 2016 թ․ հոկտեմբերի 6-ին.

Արտաքին հղումներ
----------------

* Մարկ Մենսոնը նյումեգում
* Պաշտոնական կայքը